Diari Oficial de la Generalitat Valenciana


Sumari del DOGV 8878, del 10-08-2020 (2020/6470)

RESOLUCIÓ de 31 de juliol de 2020, de la Presidència de la Generalitat, per la qual es proveeixen els llocs de treball anunciats per la convocatòria 35/2020, de 24 de juny de 2020.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8878

Data del DOGV
:   10-08-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6470


Data del document
:   31-07-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 31 de juliol de 2020, de la Presidència de la Generalitat, per la qual es proveeixen els llocs de treball anunciats per la convocatòria 35/2020, de 24 de juny de 2020. [2020/6470]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió pel procediment de lliure designació de diversos llocs de treball de naturalesa funcionarial, convocatòria número 35/2020, de 24 de juny de 2020 (DOGV 8846, 30.06.2020).  
  
Considerant que per al lloc 33119, cap secretaria director/a general, s'han presentat dues candidates de les quals només Amparo Aguilar Querol compleix amb els requisits exigits, i tenint en compte els mèrits al·legats i acreditats, formació, experiència professional en llocs similars i coneixement de la Presidència de la Generalitat es considera com a candidata més idònia per al lloc de treball.  
Considerant que per al lloc 27794, cap del Servei de Coordinació, s'han presentat tres candidats que compleixen amb els requisits exigits; tenint en compte els mèrits al·legats i acreditats i atenent a la seua experiència professional en llocs amb rang i funcions similars i el seu coneixement de l'estructura i funcionament de la Presidència de la Generalitat es considera com a candidat més idoni per al lloc Julian Delgado de las Marinas.  
De conformitat amb el que disposa la base quarta de la resolució de la convocatòria esmentada, així com l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en l'article 62 del Decret 3/2017, de 13 de Gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat sèptim de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Primer  
Nomenar Amparo Aguilar Querol, funcionària de carrera de l'Administració de la Generalitat, amb NRP...098...T0, com a cap secretaria de director/a general, lloc núm. 33897, grup C1/C2, complement de destinació nivell 16 i complement específic E032.  
  
Segon  
Nomenar Julián Delgado de las Marinas, funcionari de carrera de l'Administració de la Generalitat, amb NRP...604...T0, com a cap Servei de Coordinació, lloc núm. 27248, grup A1, complement de destinació nivell 28 i complement específic E050.  
  
Tercer  
El cessament en l'actual lloc de treball de els/les funcionaris/àries nomenats/ades en els apartats anteriors es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució que posa fi a la via administrativa es podrà interposar, potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions publiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 31 de juliol de 2020.- El sotssecretari (p. d. R 19.07.2019, del president de la Generalitat; DOGV 8596, 22.07.2019): Emili Josep Sampio Morales.